นายกรัฐมนตรี เตรียมลงพื้นที่ตรวจเยี่ยมชุมชนคลองเตย ดูการพัฒนาคุณภาพชีวิตของผู้อยู่อาศัยในชุมชนแออัด
นายกรัฐมนตรี เตรียมลงพื้นที่ตรวจเยี่ยมชุมชนคลองเตย ดูการพัฒนาคุณภาพชีวิตของผู้อยู่อาศัยในชุมชนแออัดพ.อ.หญิง ทักษดา สังขจันทร์ ผู้ช่วยโฆษกประจำสำนักนายกรัฐมนตรี เปิดเผยว่า วันพุธที่ 15 พ.ค.นี้ ช่วงบ่าย พลเอกประยุทธ์ จันทร์โอชา นายกรัฐมนตรี ลงพื้นที่ตรวจราชการที่ชุมชนคลองเตย เพื่อตรวจเยี่ยมการพัฒนาคุณภาพ ชีวิตของผู้อยู่อาศัยในชุมชนแออัดคลองเตย ในเขตกรุงเทพมหานคร โดยเริ่มต้นที่ชุมชนคลองเตย ต่อด้วยศูนย์สร้างสุขทุกวัยคลองเตย ซึ่งเป็นศูนย์กิจกรรมของเยาวชน คนทำงานและผู้สูงอายุทุกช่วงวัย จากนั้นไปตรวจเยี่ยมที่ศูนย์บริการสาธารณสุข 41 คลองเตย เพื่อดูเรื่องการให้บริการทางการแพทย์และสาธารณสุขแบบปฐมภูมิ สำหรับประชาชนในกรุงเทพมหานครโดยจะเสร็จสิ้นภารกิจประมาณ 16.30 น.